**Cáin Mhaoine Áitiúil – An Fachtóir Coigeartaithe Áitiúil a Shocrú.**

Is cáin bhliantúil féinmheasúnaithe é an Cháin Mhaoine Áitiúil (CMA) a ghearrtar ar gach maoin chónaithe sa Stát. Is iad na Coimisinéirí Ioncaim atá freagrach as CMA a riar agus a bhailiú.

D’fhéadfadh údarás áitiúil a shocrú bunráta na Cánach Maoine Áitiúil a athrú laistigh dá réimse feidhme chuig uasmhéid de +/-15%. Is ionann an fachtóir coigeartaithe áitiúil agus an % atá sonraithe i rún ón gComhairle a chiallaíonn gur cheart go mbeadh an bunráta cáin mhaoine áitiúil athraitheach. Ciallaíonn sé seo gur féidir le Comhairle Contae Chiarraí an ráta CMA i gCo. Chiarraí a mhéadú nó a laghdú trí suas le 15% den bhunráta.

Ba mhaith le Comhairle Contae Chiarraí bhur dtuairimí agus bhur ndearcthaí maidir leis seo a chloisteáil agus conas a bhféadfadh aon choigeartú ar an ráta cur isteach ort, ar do theaghlach, ar do ghnó agus ar do sheirbhísí áitiúla Comhairle.

Anseo thíos gheobhaidh tú **an Fógra Reachtúil Breithniúcháin maidir le Fachtóir Coigeartaithe Áitiúil a Shocrú** mar aon le roinnt **Ceisteanna Coitianta** chun tuilleadh eolais a chur ar fáil duit maidir leis an bhFachtóir Coigeartaithe Áitiúil a shocrú agus maidir leis an bpróiseas comhairliúcháin phoiblí.

**Ceisteanna Coitianta**

**Céard é Cáin Mhaoine Áitiúil (CMA)?**

Is ionann Cáin Mhaoine Áitiúil (CMA) agus cáin bhliantúil a ghearrtar ar gach maoin chónaithe sa Stát agus tháinig an cháin seo i bhfeidhm in 2013. Is iad na Coimisinéirí Ioncaim a bhailíonn CMA.

**Céard é an Fachtóir Coigeartaithe Áitiúil?**

D’fhéadfadh údarás áitiúil bunráta na Cánach Maoine Áitiúil a athrú laistigh dá réimse feidhme chuig uasmhéid de +/- 15%.  Ciallaíonn sé seo gur féidir le Comhairle Contae Chiarraí ráta na Cánach Maoine Áitiúil i gCo. Chiarraí le haghaidh 2021 a mhéadú nó a laghdú trí suas le 15% den bhunráta. Socrófar Ráta na Cánach Maoine Áitiúil le haghaidh 2021 bunaithe ar chinneadh na Comhairle.

**Cén tionchar a bheidh aige seo ar an ngnáth-theaghlach?**

Tugtar léargas sa tábla thíos ar ráta na Cánach Maoine Áitiúil le haghaidh gnáth-theaghlach i gCiarraí i ndiaidh laghdú nó méadú 15% ar an mbunráta.

|  |  |  |  |
| --- | --- | --- | --- |
| Banna Luachála CMA | Ráta Bhunráta CMA 2014 | -15%  | +15% |
| €0 – 100,000 | €90 | €76.50 | €103.50 |
| €100,001 - 150,000 | €225 | €191.25 | €258.75 |
| €150,001 - 200,000 | €315 | €267.75 | €362.25 |
| €200,001 - 250,000 | €405 | €344.25 | €465.75 |
| €250,001 - 300,000 | €495 | €420.75 | €569.25 |

Mar shampla, má tá luach níos ísle ná €100,000 luaite le do theach, agus má mhéadaítear ráta na Cánach Maoine Áitiúil 15%, íocfaidh tú Cáin Mhaoine Áitiúil luach €103.50 in 2021 agus má laghdaítear an ráta seo 15%, íocfaidh tú Cáin Mhaoine Áitiúil luach €76.50 in 2021.

Tabhair faoi deara, le haghaidh 2020, gur mhéadaigh Comhairle Contae Chiarraí an bunráta CMA 10%.

**An gá don Chomhairle an ráta CMA a athrú le haghaidh 2021?**

Ní gá, d’fhéadfadh an Chomhairle cinneadh a dhéanamh, i ndiaidh roinnt saincheisteanna éagsúla a bhreithniú, gan an ráta CMA le haghaidh 2021 a athrú.

**Céard le haghaidh a úsáidtear an t-airgead a bhailítear faoin gCáin Mhaoine Áitiúil sa Chomhairle?**

Úsáidtear an t-airgead seo chun íoc as an gcostas a bhaineann le raon seirbhísí de chuid na Comhairle áitiúla a sholáthar lena n-áirítear leabharlanna, soilsiú poiblí, cothabháil bóithre, seirbhísí tithíochta, seirbhísí dóiteáin, tacú le tionscnaimh phobail, áiseanna caitheamh aimsire, seirbhísí pleanála, rialú ar thruailliú, déileáil le dumpáil mhídhleathach agus bruscar a dhiúscairt go mídhleathach, bainistiú tránna, turasóireacht agus forbairt gheilleagrach agus tionscnaimh phoiblíochta etc.

**Céard a chiallóidh coigeartú ar an gCáin Mhaoine Áitiúil chomh fada is a bhaineann le seirbhísí na Comhairle?**

Má laghdaítear an ráta agus mura bhfuil maoiniú ar fáil chun teacht in ionad an laghdaithe seo, ansin beidh an leibhéal laghdaithe ioncaim atá ar fáil don Chomhairle mar bhonn le srian a chur le raon agus méid na seirbhísí agus na dtacaíochtaí is féidir a chur ar fáil in 2021.

Má mhéadaítear an ráta, beidh leibhéal méadaithe ioncaim a bheidh ar fáil don Chomhairle mar bhonn leis an gcumas seirbhísí agus tacaíochtaí a sholáthar in 2021 a mhéadú.

**Cathain a dhéanfaidh an Chomhairle cinneadh maidir le ráta na Cánach Maoine Áitiúil i gCiarraí a athrú?**

Déanfar an cinneadh seo ag cruinniú de chuid na Comhairle a reáchtálfar i Meán Fómhair 2020.

**An féidir liom mo thuairimí agus mo dhearcthaí maidir le haon togra a bhaineann le ráta na Cánach Maoine Áitiúil a mhéadú nó a laghdú a roinnt?**

Is féidir, ba bhreá le Comhairle Contae Chiarraí do thuairimí agus do dhearcthaí a chloisteáil maidir le haon togra chun ráta na Cánach Maoine Áitiúil i gCiarraí a mhéadú nó a laghdú.  Ba mhaith leis an gComhairle bhur dtuairimí a chloisteáil maidir leis na héifeachtaí a d’fhéadfadh a bheith ag bunráta na Cánach Maoine Áitiúil ar theaghlaigh, daoine aonair, gnóthaí agus seirbhísí de chuid na Comhairle.

**Conas is féidir liom m’aighneacht a dhéanamh?**

Ní mór aighneachtaí a dhéanamh i scríbhinn agus a sheoladh chuig:

An Roinn Airgeadais,

Comhairle Contae Chiarraí,

Áras an Chontae,

Trá Lí,

Co. Chiarraí.

nó a sheoladh trí ríomhphost chuig: lptcon@kerrycoco.ie

Ní mór go mbeadh aighneachtaí faighte faoi **5.00 p.m. ar an 27 Lúnasa 2020**.  Níl aon fhormáid fhorordaithe ann le haghaidh aighneachtaí.

**Céard a dhéanfaidh an Chomhairle leis na haighneachtaí a fhaightear?**

Déanfaidh comhaltaí tofa Chomhairle Contae Chiarraí a machnamh ar an aiseolas a fhaightear ón gcomhairliúchán poiblí seo mar chuid den phróiseas cinnteoireachta.  Soláthróidh an Príomhfheidhmeannach achoimre ar na haighneachtaí scríofa a fuarthas i dtuarascáil a chuirfear faoi bhráid na gcomhaltaí tofa.

Nuair a bheidh cinneadh á dhéanamh maidir le cibé acu atá nó nach bhfuil an ráta le hathrú, breithneoidh na comhaltaí tofa an méid seo a leanas:

* Ioncam agus Caiteachas Measta na Comhairle in 2021
* Staid Airgeadais Chomhairle Contae Chiarraí i láthair na huaire
* Éifeacht Airgeadais mheasta an ráta athraithe in 2021
* Aiseolas ón gComhairliúchán Poiblí

Ní mór don Chomhairle na Coimisinéirí Ioncaim agus an Roinn Tithíochta, Pleanála agus Rialtais Áitiúil a chur ar an eolas faoina chinneadh faoin 30 Meán Fómhair. Laistigh de 14 lá ó rún a bheith á rith ag na Comhaltaí Tofa chun an Cháin Mhaoine Áitiúil a athrú ní mór fógra a chur ar shuíomh gréasáin na Comhairle agus fógra i nuachtán amháin atá á dháileadh i gceantar riaracháin na Comhairle.